《何梅生寄荔支海舟遇风迟二日始至》
清代·郑孝胥

滔天挟惊飙，倾城减风采。朱襦褪轻红，溅浪越沧海。

勃然闻异香，知子性不改。相哀久摧郁，差喜平生在。

何人识此味，肝胆付真宰。盛时虽已左，孤抱犹能待。

老天方病暑，进食去若浼。岂辞为一尝，渴吻终无悔。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。